Á Huffington Post er áhugaverð grein fyrir allt áhugafólk um umferðarlög og þá sem ætla að keyra í útlöndum . Í greininni eru taldar upp 50 umferðarreglur sem þykja sér í lagi undarlegar . Þar er til dæmis sagt frá því að í Danmörku ber ökumönnum að kíkja undir bílinn áður en keyrt er af stað til að vera vissir um að enginn sé undir bílnum . Á Kýpur má hvorki borða né drekka undir stýri , ekki einu sinni vatn . Í Rússlandi má sekta ökumann sem keyrir um á skítugum bíl . Í Þýskalandi er ólöglegt að verða bensínlaus á hraðbrautinni . Í Japan er ólöglegt að keyra í poll þannig að skvettist á gangandi vegfaranda . Og síðan var það Sarasota í Bandaríkjunum en þar eru ökumenn sektaðir um 78 dollara fyrir að keyra á gangandi vegfaranda .